Stórstjörnurnar Charlize Theron , Nicole Kidman og Margot Robbie fara með aðalhlutverkin í nýrri kvikmynd , Bombshell , sem frumsýnd verður vestra í vikunni , og byggð er á sögu kvennanna sem risu upp gegn kynferðislegri áreitni af hálfu Rogers Ailes , yfirmanns Fox-sjónvarpsstöðvarinnar . Theron leikur Megyn Kelly og Kidman Gretchen Carlson , sem voru í forgrunni baráttunnar , en persóna Robbie , Kayla Pospisil , er skálduð . John Lithgow fer með hlutverk Ailes og þurfti víst að gefa sér góðan tíma í förðunarherberginu , þar sem ófáum kílóum var bætt á hann . Leikstjóri Bombshell er Jay Roach .